Slovenský zväz vodného motorizmu, Trnavská cesta 29, Bratislava 832 84

## Zápisnica č.6 /2017 zo zasadnutia VV SZVM dňa 22.06.2017

***Prítomní: Vladimír Slaný, Juraj Kubíček, Marián Jung, Marian Majerčík, Ingrid Bošková, Andrea Polková, Peter Bartoš, Jaro Baláž st ,Juraj Kubíček,***

***Ospravedlnení:***  Rasťo Čulík, Michal Jankovič, Mário Lamy

Hostia: Vaclav Tod

1. Predseda szvm informoval VV SZVM, že všetky finančné transakcie v mesiaci máj sú k dispozícii a nahliadnutiu na transparentnom účte. Bola realizovaná platba za športové poháre MSR vyhodnotenie FF vo výške 196,72.

Termín : úloha stála Zodpovedný: predseda

1. Predseda SZVM ďalej uviedol, že na druhom účte v Slov.sporitelni sa žiadne pohyby neuskutočnili.
2. Predseda informoval VV, že v zmysle úlohy a požiadavky Min.školstva boli zaslané nové stanovy SZVM a bola spracovaná správa o priebehu kontroly Hlavného kontrolóra športu. SZVM v správe uviedlo, že súhlasí so závermi správy a nemá k nej pripomienky.

Termín : 31.05.2017 Zodpovedný: predseda a podpredseda

1. VV poveril hospodára Jura Kubíčka, aby klubom, ktorý už organizovali preteky pripravil zmluvy na dotácie.

Termín: 30.06.2017 Zodpovedný: hosp. szvm

1. Predseda SZVM informoval, že dňa 21.6.2017 sa zúčastnil rokovania na SOV s gen.sek. Jozefom Libom. Nadviazal na spoločné rokovanie zo začiatku roka, kde nám prezident SOV p. Anton Siekl prisľúbil materiálnu podporu vo forme oblečenia na MS a ME Formula Future v maďarskom Dunajvároši. p. Liba uviedol, že SOV nám v krátkej dobe poskytne oblečenie reprezentácie SZVM vo forme tričiek s označení príp. bez označenia, ktoré si môžeme potom sami dorobiť. Prisľúbil aj možnosť iného oblečenia ako jogging.

 Termín: 10.07.2017 Zodpovedný : ved.sek. FF

1. Predseda szvm informoval VV, že sa nám podarilo nájsť kupcu na zväzový motor Mercury 30, tak ako to bolo odsúhlasené na VV. Za odpredaj a získané finančné prostriedky bude zakúpený v tej istej hodnote nový motor pre kategóriu deti a mládež FF 9,9 kwh.

Termín: 17.07.2017 Zodpovedný : hosp. szvm

1. VV prijal a zobral na vedomie informáciu o úspešnom výjazde reprezentácie SZVM na pretekoch v Poľsku. M.Jung obhájil v kategórii O 700 majstra Európy za čo mu gratulujeme.
2. VV prijal a zobral na vedomie informáciu od vedúceho sekcie M.Majerčíka, že preteky FF 10.6.2017 konané v Komárne boli pripravené na veľmi dobrej úrovni o čom svedčí aj počet zúčastnených pretekárov. Poďakovanie patrí organizátorovi M.Bazinskému, že aj v nepriaznivom počasí preteky dopadli na výbornú.
3. Predseda komisie deti a mládeže FF p. Majerčík ďalej informoval, že v zmysle poverenia VV má už pripravené všetky podklady na výjazd reprezentácie do Maďarska na MS a ME FF. Všetci nominovaní pretekári z klubov zaslali aj požadované čísla oblečenia. VV poveril ved.sekcie FF, aby pripravil prihlášku na MS a ME FF ako aj oslovil zákonných zástupcov nominovaných pretekárov, aby uviedli, či pretekári budú bývať spoločne s výpravou v hoteli, kde budú všetky zúčastnené tímy a budú mať zabezpečenú aj celodennú stravu, alebo si budú ubytovanie vybavovať vo vlastnej réžii. To znamená, že doprevádzajúci rodičia pretekárov budú bývať samostatne na vlastné náklady. VV odsúhlasil aj nomináciu vedenia na MS a ME FF v zložení ved.delg. predseda SZVM Vl.Slaný, dvaja tréneri M.Majerčík a M.Jung.
4. VV týmto žiada kluby nominované na MS a ME FF, aby sa zamerali na prípravu pretekárov individuálne v rámci svojích možností, nakoľko SZVM nemá možnosť zorganizovať kempové sústredenie pre pretekárov.

Termín : 28.06.2017, 09.07.2017 Zodpovedný : M.Majerčík

1. VV prijal zaslané celkové výsledky nerýchlostné preteky Komárno 2017 III. kolo M-SR

Termín: 17.06.2017 Zodpovedný: M.Jankovič

1. VV prijal výsledky J.Baláža ml.1-2 kola serialu ME vznášadiel.V prvom kole v Aileton Park v Anglicku sa nezúčastnil, v druhom kole v Grez Neuville vo Francúzku skončil zo 62 b. na 3 mieste.
2. VV prejednal a prijal informáciu od J.Baláža a V.Toda, že preteky IV. kolo MS FF v Piešťanoch sú z hľadiska organizačného pripravené ako aj majú všetku potrebnú techniku na zabezpečenie hladkého priebehu pretekov. Taktiež bol vysvetlený spôsob financovania a vyučtovania za preteky.
3. VV SZVM udelilo povolenie štartu pre pretekára Mariana Junga na MS kategórie PR-2 konaného v dňoch 15.-16.7.2017 v Rige.
4. VV SZVM sa zaoberal aj otázkou športových plavieb. Nakoľko sa ved. sekcie nerýchlostných pretekov ospravedlnil z rokovania z dôvodu pracovného vyťaženia VV ho opätovne vyzýva, aby informoval ako a podľa akých predpisov nerýchlostné preteky v sezóne 2017 prebiehajú. Taktiež, aby predložil VV aktuálne športové predpisy, ktoré mal s pripomienkami zapracovať, aby boli prijaté na schválenie.

Termín: august 2017 Zodpovedný: M.Jankovič

1. VV prejednal a prijal informáciu o pretekoch F4 kde sa zúčastnil Vlado Slaný ml. na pretekoch v Traben-Trabachu, Germany, ako aj preteky v Chodiež-Poľsko.
2. VV SZVM rozhodol, že v mesiaci júl 2017 sa nebude konať VV z dôvodu dovoleniek členov VV. Najbližší termín bude v auguste pred odchodom na MS a ME FF v Maďarsku.